# Ministrica Helena Jaklitch med Slovenci v Dalmaciji

Ministrica dr. Helena Jaklitsch je svoj obisk pri rojakih v Dalmaciji pričela pri Slovencih v Zadru, potem pa pot nadaljevala proti Splitu, kjer je prvič v svojem mandatu obiskala naše društvo. Z njo je bil tudi naš stari prijatelj Rudi Merljak, vodja sektorja za zamejce pri Uradu Vlade RS za Slovence v zamejstvu in po svetu, ter nekdanji generalni častni konzul Republike Slovenije v Splitu, Branko Roglić, ki že vsa leta srčno podpira delo našega društva.

FOTO: Ministrica v društvu

Predsednik in voditelji sekcij smo jo na kratko seznanili z našim dolgoletnim delovanjem, klekljarice so zanjo izdelale izredno lepo čipko, ki smo ji jo podarili v imenu društva. Z zadovoljstvom smo jo popeljali po naših lepih prostorih, bila je navdušena nad bogato knjižnico, prevzelo pa jo je tudi nešteto čudovitih čipk naših klekljaric.

Foto:Darilo čipka

Zvečer je na slavnostnem koncertu prisluhnila pesmim MePZ in iskreno čestitala vsem pevcem in zborovodkinji za dolgih 25. let uspešnega prepevanja, celotnemu društvu Triglav Split pa se je zahvalila za ves čas, trud in ljubezen, ki jih vlagamo v ohranjanje slovenske identitete in tradicije tukaj v Splitu.

Foto: Na koncertu

Ministrica je potem pot nadaljevala proti Dubrovniku, kjer se je srečala s člani društva Lipa Dubrovnik.

VH